Podlitiek: 'n Ramp sonder stop; petrolpryse gaan op | Maroela Media
Tian Alberts van Sakeliga sluit die week by die paneel aan, en die viermanskap van Paul, Daniël, Ernst en Frederik is almal op hul pos.
Soos baie ander mense wil die Podlitiek-span ook graag die ruimte hê om met hul lewens aan te gaan, maar die regering se alewige vasklou aan mag wat hulle onder die ramptoestand het, staan wel tans in die plek van hierdie vryheid. Die paneel bespreek hierdie fenomeen, en die pad vorentoe.
'n Volgende onderwerp is die toename in brandstofpryse wat op die horison is. Dit is sekerlik te verstane dat internasionale politieke kwessies buite die ANC se beheer is, maar die Podlitiek-paneel wonder oor die bykans R7 se heffings en belastings wat daar op elke liter geplaas word. Hoe kan dit anders verstaan word as verarming van jou eie mense?
Die laaste onderwerp handel oor die Menseregtekommissie se ondersoeke na onder andere skoolreëls en skooldrag. Die werklike doelwitte van hierdie ondersoeke word onder die vergrootglas geplaas.